Tydens die Nasionale Party se bewind het die sekuriteitsmagte die regering deur direkte betrokkenheid ondersteun.
Die gewone man op die straat was onbewus daarvan dat sy belastinggeld gebruik is om te betaal vir onortodokse en selfs onwettige operasies, van internasionale propaganda veldtogte tot plaaslike sluipmoordmagte. Dit was die regering se Totale Strategie teen die vyand se Totale Aanslag.
Ten spyte van 'n paar joernaliste se pogings om die waarheid van apartheid te ontbloot, bly Suid-Afrika se onlangse geskiedenis belaai met geheime.
Nou, vir die eerste keer, stel ondersoekende joernalis De Wet Potgieter die waarheid agter sommige van die raaiselagtigste gebeure bloot.
Van wat gebeur het tydens PW Botha se finale kabinetsvergadering tot die sluipmoord van Olaf Palme. Hierdie en baie ander nuusstories van die tyd word aan die kaak gestel in hierdie fassinerende, informatiewe boek.